ઉલ્લેખનીય છે કે શહેરમાં ૧૧પપ એટીએમ છે જેમાંથી ૮પર કરતાં વધુ એટીએમ બંધ જેવી હાલતમાં જોવા મળી રહ્યાં છે. આ અંગે મહાગુજરાત બેન્ક એપ્લોઇઝ એસોસિયેશનના જનરલ સેક્રેટરી જનક રાવલના જણાવ્યા પ્રમાણે આરબીઆઇ પાછલા બે-ત્રણ દિવસથી ચલણી નોટો એટીએમમાં અને બેન્કમાં પૂરતા પ્રમાણમાં સપ્લાય વધારવામાં આવશે તેવો વાયદો કરે છે પરંતુ હાલ ચલણી નોટની અછતની પરિસ્થિતિના કારણે સપ્લાય ખૂબ જ ઓછો છે. એટલુંુ જ નહીં એટીએમમાં ભરવામાં આવેલાં નાણાં ખૂબ જ ઝડપથી ખાલી થઇ જાય છે. તેમણે વધુમાં જણાવ્યું કે આરબીઆઇ દ્વારા આ ચલણી નોટોનો સપ્લાય કયારે વધારવામાં આવશે તે કહેવું ખૂબ જ મુશ્કેલ છે. જેના કારણે હાલ એકબે દિવસમાં આ પરિસ્થિતિમાં રાહત જોવા મળે તેવી શકયતા ખૂબ જ ઓછી જોવા મળી રહી છે.